# Φιλαδέλφεια (Πενσυλβάνια)

| Φιλαδέλφεια, Πενσυλβάνια  Philadelphia, Pennsylvania |
| --- |
|  |
|

|  |  |
| --- | --- |
|  Σημαία |  Σφραγίδα |
|  Έμβλημα |

 |
| Παρωνύμιο: Philly και City of Brotherly Love |
| Φιλαδέλφεια
39°57′10″N 75°9′49″W |
|  |
| Χώρα | ΗΠΑ |
| Διοικητική υπαγωγή | κομητεία Φιλαδέλφεια |
| Γεωγραφική υπαγωγή | Philadelphia Region |
| Ίδρυση | 1682 |
| Διοίκηση |
|  • mayor of Philadelphia | Τσερέλ Πάρκερ (Δ) (2024-) |
| Έκταση | 369.59 km2 (πόλη) |
| Υψόμετρο | 12μ. |
| Πληθυσμός | 1.610.373 (πόλη) 6.124.890 (μητροπολιτική) |
| Ταχ. κωδ. | 19019, 19092, 19093, 19101, 19102, 19103, 19104, 19105, 19106, 19107, 19108, 19109, 19110, 19111, 19112, 19113, 19114, 19115, 19116, 19118, 19119, 19120, 19121, 19122, 19123, 19124, 19125, 19126, 19127, 19128, 19129, 19130, 19131, 19132, 19133, 19134, 19135, 19136, 19137, 19138, 19139, 19140, 19141, 19142, 19143, 19144, 19145, 19146, 19147, 19148, 19149, 19150, 19151, 19152, 19153, 19154, 19155, 19160, 19161, 19162, 19170, 19171, 19172, 19173, 19175, 19176, 19177, 19178, 19179, 19181, 19182, 19183, 19184, 19185, 19187, 19188, 19190, 19191, 19192, 19193, 19194, 19195, 19196, 19197, 19244 και 19255 |
| Τηλ. κωδ. | 267 και 215 |
| Ζώνη ώρας | ανατολική ζώνη ώρας UTC−5 (επίσημη ώρα) UTC-4 (θερινή ώρα) |
|  Σχετικά πολυμέσα |
|

Η **Φιλαδέλφεια** (αγγλικά: *Philadelphia*‎‎), είναι πόλη των Η.Π.Α. και μεγαλύτερη πόλη στην αμερικανική πολιτεία της Πενσυλβάνια. Ο πληθυσμός της πόλης της Φιλαδέλφειας, ανέρχεται σε 1,610,373 κατοίκους (σύμφωνα με εκτιμήσεις για το 2022), καθιστώντας την 6η μεγαλύτερη στις Ηνωμένες Πολιτείες. Ο πληθυσμός της μητροπολιτικής περιοχής της Φιλαδέλφειας, ανέρχεται σε 6,124,890 κατοίκους (8η μεγαλύτερη στις Ηνωμένες Πολιτείες).

Η Φιλαδέλφεια, λέγεται επίσης ως «Φίλλυ» (αγγλικά: *Philly*‎‎), και έχει το προσωνύμιο «πόλη της αδελφικής αγάπης» (αγγλικά: *City of Brotherly Love*‎‎) από την ελληνική έννοια του ονόματός της.

Η Φιλαδέλφεια είναι μια από τις παλιότερες και πιο ιστορικές πόλεις των Η.Π.Α. Στον 18ο αιώνα ήταν για λίγο η πρώτη πρωτεύουσα και μεγαλύτερη πόλη των Ηνωμένων Πολιτειών, και η δεύτερη μεγαλύτερη αγγλόφωνη πόλη του κόσμου (μετά από το Λονδίνο).

Εθνικό κειμήλιο θεωρείται η Καμπάνα της Ελευθερίας (αγγλικά: *The Liberty Bell*‎‎) που στεγάζεται στην Παλαιά Πόλη (αγγλικά: *Old City*‎‎).

Οι γνωστότερες ομάδες με έδρα τη Φιλαδέλφεια είναι οι:
Philadelphia Phillies,
Eagles,
76ers,
Flyers.

## Ιστορικό

Ο Γουίλιαμ Πεν (αγγλικά: *William Penn*‎‎) ίδρυσε την πόλη το 1682 και έγινε πρωτεύουσα της αποικίας της Πενσυλβάνιας. Η Φιλαδέλφεια είχε κυρίαρχο ρόλο στην Αμερικανική Επανάσταση ως σημείο συνάντησης για τους ιδρυτές των Ηνωμένων Πολιτειών, οι οποίοι υπέγραψαν τη διακήρυξη της ανεξαρτησίας, (αγγλικά: *Declaration of Independence*‎‎) το 1776. Πολλά άλλα σημαντικά γεγονότα πραγματοποιήθηκαν στη Φιλαδέλφεια κατά τη διάρκεια της επανάστασης, όπως το Πρώτο Ηπειρωτικό Συνέδριο (αγγλικά: *First Continental Congress*‎‎), η προστασία της Καμπάνας της ελευθερίας, η μάχη του Τζέρμανταουν και η πολιορκία του Φορτ Μίφλιν. Η Φιλαδέλφεια υπήρξε μία από της πρωτεύουσες του κράτους κατά την Επανάσταση και χρησιμοποιήθηκε ως πρωτεύουσα προσωρινά στη θέση της Ουάσινγκτον όταν βρισκόταν υπό κατασκευή. Κατά τον 19ο αιώνα έγινε βιομηχανικό και σιδηροδρομικό κέντρο. Στις αρχές του 20ου αιώνα, η Φιλαδέλφεια μετατράπηκε σε πρωταρχικό προορισμό για τους Αφρικανοαμερικανούς και τους Πορτορικανούς κατά τη διάρκεια της Μεγάλης Μετανάστευσης μετά τον Εμφύλιο Πόλεμο. Ο πληθυσμός της πόλης διπλασιάστηκε από ένα εκατομμύριο σε δύο, μεταξύ του 1890 και του 1950.

Ο μεγάλος αριθμός Πανεπιστημίων και κολλεγίων της Φιλαδέλφειας, έχει μετατρέψει την πόλη σε έναν από τους πιο περιζήτητους προορισμούς σπουδών, καθιστώντας την ένα σπουδαίο εκπαιδευτικό και οικονομικό κέντρο. Αποτελεί επίσης το κέντρο της οικονομικής δραστηριότητας της Πενσυλβάνιας, όπου στεγάζονται 5 εταιρίες της Fortune 1000. Το περίγραμμα κτιρίων της πόλης επεκτείνεται συνεχώς, με την αγορά περίπου 81.900 εμπορικών ιδιοκτησιών το 2016, συμπεριλαμβανομένων διαφόρων ουρανοξυστών. Η Φιλαδέλφεια έχει τα πιο πολλά εξωτερικά αγάλματα και τοιχογραφίες σε σύγκριση με άλλες Αμερικανικές πόλεις. Το πάρκο Φέιρμαουντ (αγγλικά: *Feirmount Park*‎‎), είναι ένα από τα μεγαλύτερα αστικά πάρκα των Ηνωμένων Πολιτειών. Η πόλη είναι ιδιαίτερα γνωστή για τις τέχνες, την κουλτούρα και την αποικιακή ιστορία, που προσέλκυσαν 42 εκατομμύρια τουρίστες το 2016.

## Αξιοθέατα-Μουσεία

**Ιστορικά μνημεία και αξιοθέατα**, όπως το κέντρο της Καμπάνας της ελευθερίας (αγγλικά: *Liberty Bell*‎‎), η αίθουσα Ανεξαρτησίας (αγγλικά: *Independence Hall*‎‎), η κατοικία του Προέδρου και το δικαστήριο Φράνκλιν (αγγλικά: *Franklin Court*‎‎) μεταφέρουν του επισκέπτες πίσω στην εποχή της ίδρυσης.

### Μουσεία

Στα πιο σημαντικά επιστημονικά **Μουσεία** της Φιλαδέλφειας περιλαμβάνεται το Ινστιτούτο του Φρανκλίνου (αγγλικά: *Franklin Institute*‎‎), όπου κανείς μπορεί να δει το εθνικό μνημείο του Βενιαμίν Φρανκλίνου (αγγλικά: *Benjamin Franklin National Memorial*‎‎), την Ακαδημία των φυσικών επιστημών (αγγλικά: *Academy of Natural Sciences*‎‎) και το μουσείο της αρχαιολογίας και της ανθρωπολογίας του Πανεπιστημίου της Πενσυλβάνιας (αγγλικά: *University of Pennsylvania Museum of Archaeology and Anthropology*‎‎). Το ινστιτούτο του Φρανκλίνου επιδεικνύει την επιστήμη που περιλαμβάνεται σε κλάδους σχετικούς με τον αθλητισμό και το διάστημα. Επιπλέον, το μουσείο συμπεριλαμβάνει εκθέματα πρακτικού και διαδραστικού περιεχομένου. Η τεράστια καρδιά, μία περιήγηση μέσα στο ανθρώπινο αιμοσφαίριο, υπήρξε ένα από τα διασημότερα αξιοθέατα.

Παράλληλα, υπάρχουν και πολλά ιστορικά μουσεία όπως το Εθνικό κέντρο του Συντάγματος (αγγλικά: *National Constitution Center*‎‎), το μουσείο της Αμερικανικής Επανάστασης (αγγλικά: *Museum of American Revolution*‎‎), το ιστορικό μουσείο της Φιλαδέλφειας (αγγλικά: *Philadelphia History Museum*‎‎), το εθνικό μουσείο της Αμερικανικής Εβραϊκής ιστορίας, το μουσείο των Αφροαμερικανών και η βιβλιοθήκη και μουσείο των Μασόνων της Φιλαδέλφειας. Στη Φιλαδέλφεια χτίστηκαν το πρώτο νοσοκομείο και ζωολογικός κύπος.

Κοντά την αίθουσα ανεξαρτησίας βρίσκει κανείς το μουσείο της Αμερικανικής Ανεξαρτησίας, όπου οι εγκαταστάσεις υψηλής τεχνολογίας δείχνουν στρατηγικές νίκες, καταστρεπτικές ήττες καθώς και τις εσωτερικές και παγκόσμιες αλλαγές και συνέπειες του πολέμου.

Η πόλη συμπεριλαμβάνει και πολλά μουσεία τέχνης, όπως η Ακαδημία των Καλών Τεχνών και το μουσείο Ροντέν, στο οποίο εκτίθεται η μεγαλύτερη συλλογή έργων του Ωγκύστ Ροντέν εκτός Παρισιού. Το σημαντικότερο μουσείο της πόλης, το Μουσείο Τέχνης της Φιλαδέλφειας, είναι ένα από τα μεγαλύτερα στον κόσμο.

## Αθλητικά

Η πόλη είναι μία από τις 13 στις ΗΠΑ που διαθέτει ομάδα και στα 4 μεγαλύτερα αθλήματα: τους Philadelphia Phillies στο MLB, τους Philadelphia Eagles στο NFL, τους Φιλαδέλφεια 76ερς στο NBA και τους Philadelphia Flyers στο NHL.

Το Citizens Bank Park, γήπεδο των Philadelphia Phillies
Οι Phillies ιδρύθηκαν το 1883 ως Quakers και άλλαξαν το όνομά τους το 1884, και είναι η παλαιότερη ομάδα που συνεχίζει και παίζει με το ίδιο όνομα και στην ίδια πόλη στην ιστορία των αμερικάνικων επαγγελματικών αθλημάτων.

Στην ευρύτερη μητροπολιτική περιοχή της Φιλαδέλφεια, φιλοξενείται επίσης και η ομάδα Philadelphia Union του Μέιτζορ Λιγκ Σόκερ. Οι Union ξεκίνησαν να παίζουν τα εντός έδρας παιχνίδια τους στο Talen Energy Stadium το 2010, ένα γήπεδο αποκλειστικά διαμορφωμένο για ποδόσφαιρο.

| Ομάδα | **Πρωτάθλημα** | **Άθλημα** | **Γήπεδο** | **Χωρητικότητα** | **Ίδρυση** | **Τίτλοι** |
| Philadelphia Phillies | MLB | Μπέιζμπολ | Citizens Bank Park | 46,528 | 1883 | 1980, 2008 |
| Philadelphia Eagles | NFL | Αμερικάνικο ποδόσφαιρο | Lincoln Financial Field | 69,176 | 1933 | 1948, 1949, 1960, 2017 |
| Philadelphia 76ers | NBA | Καλαθοσφαίριση | Wells Fargo Center | 21,600 | 1963 | 1966–67, 1982–83 |
| Philadelphia Union | MLS | Ποδόσφαιρο | Talen Energy Stadium | 18,500 | 2010 | κανένας |
| Philadelphia Flyers | NHL | Χόκεϊ επί πάγου | Wells Fargo Center | 19,786 | 1967 | 1973–74, 1974–75 |

## Παραπομπές

Αίθουσα Ανεξαρτησίας

Μουσείο Αμερικανικής Επανάστασης
## Εξωτερικοί σύνδεσμοι

(Πενσυλβάνια) Φιλαδέλφεια (Πενσυλβάνια) στο Curlie